CELEX: 62019TN0739
Language: sl
Date: 2019-11-06 00:00:00
Title: Zadeva T-739/19: Tožba, vložena 6. novembra 2019 – Productos Jamaica/EUIPO - Alada 1850 (flordeJamaica)

23.12.2019   
            
            
               SL
            
            
               Uradni list Evropske unije
            
            
               C 432/71
            
         
      Tožba, vložena 6. novembra 2019 – Productos Jamaica/EUIPO - Alada 1850 (flordeJamaica)
      (Zadeva T-739/19)
      (2019/C 432/82)
      Jezik, v katerem je bila tožba vložena: španščina
      
         Stranke
      
      
         Tožeča stranka: Productos Jamaica (Algezares, Španija) (zastopnik: I. Temiño Ceniceros, abogado)
      
         Tožena stranka: Urad Evropske unije za intelektualno lastnino (EUIPO)
      
         Druga stranka pred odborom za pritožbe: Alada 1850, SL (Barberá del Vallés, Španija)
      
         Podatki o postopku pred EUIPO
      
      
         Imetnik sporne znamke: tožeča stranka pred Splošnim sodiščem
      
         Zadevna sporna znamka: Figurativna znamka flordeJamaica – Blagovna znamka Evropske unije št.9 003 989
      
         Postopek pred EUIPO: Postopek za ugotovitev ničnosti
      
         Izpodbijana odločba: odločba prvega odbora za pritožbe pri EUIPO z dne 24. julija 2019 v združenih zadevah R 1431/2018-1 y R 1440/2018-1
      
         Tožbeni predlog
      
      Tožeča stranka Splošnemu sodišču predlaga, naj:
      
                  —
               
               
                  to tožbo skupaj s prilogami razglasi za dopustno;
               
            
                  —
               
               
                  izpodbijano odločbo razveljavi v celoti;
               
            
                  —
               
               
                  EUIPO in intervenientki naloži plačilo stroškov.
               
            
         Navajani tožbeni razlogi
      
      
                  —
               
               
                  Čeprav dokazi o uporabi, ki sta jih stranki v postopku za ugotovitev ničnosti, ki je razlog za to tožbo, ne omogočajo uporabe izjeme zožitve zaradi pristanka, ki jo navaja tožeča stranka, pa so jasen dokaz hkratnega obstoja zadevnih znamk na trgu, ki je trajalo dalj časa in ki ga je tožeča stranka prenašala, kar pomeni upravičen razlog za uporab sporne znamke in potrjuje neobstoj verjetnosti zmede na trgu.
               
            
                  —
               
               
                  Na podlagi dokazov, ki jih je predložila tožena stranka ni mogoče ugotoviti, da je prejšnja znamka z njeno uporabo v Španiji pridobila velik razlikovalni učinek.
               
            
                  —
               
               
                  V obravnavanem primeru razlikovalnega učinka ni mogoče upoštevati za vse proizvode in storitve izpodbijane znamke, ki je torej ni mogoče razglasiti za nično v celoti.